Държавен вестник, бр. 48, 2022 г., стр. 119

БРОЙ  48	
Д Ъ Р Ж А В Е Н  В Е С Т Н И К 	
СТР.  119  
Специализираната социална услуга ДГ може 
да се предоставя самостоятелно или комплексно2 
със следните социални услуги:
– информиране и консултиране – като 
общодостъпна социална услуга (при ДГ за 
подкрепа на деца и техните семейства) и като 
специализирана социална услуга;
– застъпничество и посредничество;
– общностна работа;
– терапия и рехабилитация;
– обучение за придобиване на умения – като 
общодостъпна социална услуга (при ДГ за 
подкрепа на деца и техните семейства) и като 
специализирана социална услуга;
– подкрепа за придобиване на трудови 
умения (за младежи над 16-годишна възраст 
и пълнолетни лица);
– асистентска подкрепа (ако ДГ не се пре­
доставя целодневно).
Социалните услуги „дневна грижа“, „ре­
зидентна грижа“ и „осигуряване на подслон“ 
или комбинация от две от тях не могат да се 
предоставят комплексно, тъй като и трите ус­
луги имат за цел задоволяване на ежедневни 
потребности и осигуряване на безопасна среда 
за потребителите и ще се дублират дейности 
за подкрепа, осъществявани в тези социални 
услуги.
Доставчикът на социалната услуга ДГ за 
деца/лица може да привлича/включва в дей­
ността на услугата доброволци съгласно разра­
ботена от доставчика програма. Включването 
на стажанти е след сключване на споразумения 
между доставчика и съответните висши учебни 
заведения.
2 При комплексно предоставяне на социални 
услуги доставчикът по своя преценка може да 
разработва общи или отделни програми, правила, 
регистри и други документи за различните видове 
социални услуги. При прилагане на подхода за общи 
документи за всички предоставяни комплексно 
услуги следва да има ясна и добре структурирана 
информация за всички видове социални услуги, 
които доставчикът предоставя, както и за всички 
видове социални услуги, които всяко от лицата 
ползва комплексно от един доставчик.
Приложение № 9
към чл. 10, ал. 2 и чл. 11, ал. 5
Допълнителен стандарт за деца и лица с 
агресивно и проблемно поведение, вклю­
чително деца с психиатрична диагноза в 
криза
Стандарт A: Допълнителна подкрепа от 
институциите
Специализираната социална услуга иденти­
фицира необходимостта от и възможностите за 
допълнителна подкрепа от страна на съответ­
ните институции (ДСП, община, медицински 
специалисти, лечебни заведения и др.) в рабо­
тата с потребители с агресивно и проблемно 
поведение, включително деца с психиатрична 
диагноза в криза. 
Критерий A.1: Доставчикът информира 
съответните институции (медицински специ­
алисти, лечебни заведения, училища и др.) и 
координира действията си с тях и насочващия 
орган при идентифициране на дете/лице с аг­
ресивно и проблемно поведение, включително 
дете с психиатрична диагноза в криза. При 
необходимост, лечебното заведение осигурява 
постоянно наблюдение на детето/лицето от 
(детски) психиатър или хоспитализация.
Индикатори:
1) Разработена и одобрена от доставчика 
индивидуална Програма за работа с по­
требител с агресивно и проблемно пове­
дение, включително дете с психиатрична 
диагноза в криза;
2) Отразена информация за агресивно и 
проблемно поведение (криза) в ИОП и 
ИПГ/ИПП на потребителите;
3) При приложимост, писмени споразумения 
с институции и/или партньори за коор­
динация на действията и осигуряването 
на допълнителна подкрепа;
4) Протоколи от проведени срещи, съвместна 
работа с институциите и/или партньорите;
5) Процедура за действие при идентифицира­
на необходимост от работа с потребител(и) 
с агресивно и проблемно поведение, 
включително дете с психиатрична диа­
гноза в криза.
Стандарт Б: Допълнителни ресурси
Специализираната социална услуга иден­
тифицира и предоставя допълнителните ма­
териални и човешки ресурси, необходими за 
подкрепата на потребител(и) с агресивно и 
проблемно поведение, включително дете с 
психиатрична диагноза в криза, в съответствие 
с техните специфични потребности. 
Критерий Б.1: Доставчикът осигурява под­
ходящи помещения, оборудване, среда, техни­
чески и помощни средства и др.
Индикатори:
6) Има осигурени помещения за индивиду­
ализирана и безопасна подкрепа (спалня, 
санитарен възел, при възможност – мека 
стая) за потребителите;
7) Оборудването и обзавеждането на поме­
щенията съответства на спецификата на 
потребителите;
8) При необходимост, в услугата са налич­
ни помощни средства, препоръчани от 
специалист;
9) При необходимост, доставчикът осигурява 
подходящо превозно средство. 
Критерий Б.2: Доставчикът осигурява необ­
ходимите служители и достъп до специалисти 
за подкрепа на потребителите с агресивно и 
проблемно поведение, включително дете с 
психиатрична диагноза в криза, за които е 
необходим допълващ стандарт.